**AIŠKINAMASIS RAŠTAS (N)**

**SAVIVALDYBĖS TARYBOS SPRENDIMO PROJEKTUI „DĖL SOCIALINIO BŪSTO NUOMOS SĄLYGŲ PAKEITIMO“**

**1. Sprendimo projekto esmė, tikslai ir uždaviniai.**

Sprendimo projektu yra siūloma patenkinti savivaldybės socialinio būsto *(duomenys neskelbtini)*, Klaipėdoje, nuomininkės E. R. prašymą pakeisti būsto nuomos sąlygas, nes pagal 2017 metų Metinių gyventojo (šeimos) turto (įskaitant gautas pajamas) deklaracijų duomenis jos šeimų deklaruotos pajamos daugiau kaip 25 proc. viršija Paramos būstui įsigyti ar išsinuomoti įstatymo (toliau-Įstatymas) 11 straipsnio 2 dalyje nustatytus pajamų dydžius teisei į socialinio būsto nuomą pagrįsti. Dėl šios priežasties teisę nuomotis būstą socialinio būsto nuomos sąlygomis šie nuomininkė yra praradusi.

**2. Projekto rengimo priežastys ir kuo remiantis parengtas sprendimo projektas.**

Socialinis būstas *(duomenys neskelbtini)*, Klaipėdoje (3 kambariai, 71,96 kv. m naudingojo ploto), iki Savivaldybės tarybos 2015 m. rugsėjo 24 d. sprendimo Nr. T2-232 „Dėl savivaldybės būsto nuomos sąlygų pakeitimo“ priėmimo N. Ž. šeimai buvo nuomojamas savivaldybės būsto nuomos sąlygomis. Tenkinant nuomininkės prašymą, savivaldybės būsto nuomos sąlygos buvo pakeistos ir su N. Ž. sudaryta socialinio būsto nuomos sutartis. Nuomininkei mirus, socialinio būsto *(duomenys neskelbtini)* nuomos sutartis Klaipėdos miesto savivaldybės administracijos direktoriaus 2016 m. gegužės 23 d. įsakymu Nr. AD1-1607 „Dėl socialinio būsto *(duomenys neskelbtini)*, Klaipėdoje, nuomos sutarties pakeitimo“ buvo perrašyta mirusios nuomininkės dukters E. N. (vėliau – E.R.) vardu.

Vykdydama Įstatyme nustatytą prievolę, nuomininkė E. R. Savivaldybės administracijai pateikė 2017 metų Metinę gyventojo (šeimos) turto (įskaitant gautas pajamas) deklaraciją. Nagrinėjant jos duomenis buvo nustatyta, kad socialiniame būste gyvenančios nuomininkės 3 asmenų šeimos 2017 metų pajamos buvo 24299 Eur. Šios pajamos, kurias sudaro nuomininkei ir jos sutuoktiniui 2017 metais išmokėtas darbo užmokestis, dienpinigiai ir kitos ne su darbo santykiais ir ne su individualia veikla susijusios pajamos, 2,6 karto viršija Įstatymo 11 straipsnio 2 dalies 2 punkte nurodytą didžiausią pajamų dydį, nustatytą 3 asmenų šeimoms, gyvenančioms Klaipėdos mieste, - 9272 Eur.

Siūloma tenkinti nuomininkės prašymą, nes iš buto išsikelti ji nepageidauja. Valstybės įmonės Registrų centro Nekilnojamojo turto registro centrinio duomenų banke kito jos šeimai nuosavybės teise priklausančio būsto nėra įregistruota. Su nuomos pakeitimo sąlygų pasekmėmis ir galimybėmis nuomininkė ir jos sutuoktinis supažindinti.

**3. Kokių rezultatų laukiama.**

Savivaldybės tarybai priėmus sprendimą, bus patenkintas nuomininkės prašymas ir užtikrintos jos šeimos teisės į tolesnę būsto nuomą rinkos sąlygomis. Pirmuosius metus po nuomos sąlygų pakeitimo bus mokamas 20 proc. didesnis nuomos mokestis arba 68,46 Eur/mėn. (57,05 Eurx1,2). Po vienų metų nuomos mokesčio dydis bus142,62 Eur/mėn.

**4. Sprendimo projekto rengimo metu gauti specialistų vertinimai.**

Neigiamų specialistų vertinimų negauta.

**5. Išlaidų sąmatos, skaičiavimai, reikalingi pagrindimai ir paaiškinimai.**

Nėra.

**6. Lėšų poreikis sprendimo įgyvendinimui.**

Sprendimui įgyvendinti lėšų nereikia.

**7. Galimos teigiamos ar neigiamos sprendimo priėmimo pasekmės.**

Nėra.

Socialinio būsto skyriaus vedėja Danguolė Netikšienė